Broj: 711-I-335-P-277-21/23-04-21

Zagreb, 17. siječnja 2023.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković, kao predsjednice Povjerenstva, te Tončice Božić, Davorina Ivanjeka, Aleksandre Jozić-Ileković i Tatijane Vučetić, kao članova Povjerenstva, na temelju članka 30. stavka 1. podstavka 1. i 39. stavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15., i 98/19., u daljnjem tekstu: ZSSI), **u predmetu dužnosnika** **Bojana Ivoševića, zamjenika gradonačelnika Grada Splita,** na 200. sjednici, održanoj 17. siječnja 2023. donosi sljedeću:

**ODLUKU**

 **Postupak za odlučivanje o sukobu interesa protiv dužnosnika Bojana Ivoševića zamjenika gradonačelnika Grada Splita, neće se pokrenuti, s obzirom da** **iz prikupljenih podataka i dokumentacije, vezano za okolnost sklapanja Ugovora o najmu stana, Klasa: 371-03/21-01/60, Urbroj: 2181/01-12-01/23-21-5, između njegovog oca ……………… i Grada Splita, ne proizlazi da je u postupanju navedenog dužnosnika došlo do moguće povrede odredbi ZSSI-a.**

Obrazloženje

Povjerenstvo je 19. studenoga 2021. zaprimilo anonimnu prijavu mogućeg sukoba interesa podnesenu protiv dužnosnika Bojana Ivoševića, zamjenika gradonačelnika Grada Splita,koja je zaprimljena u knjizi ulazne pošte Povjerenstva pod brojem: 711-U-5561-P-277/21-01-5, povodom koje se vodi predmet broj P-277/21.

U prijavi se u bitnom navodi da je dana 1. lipnja 2021. godine, u vrijeme kada ja Bojan Ivošević obnašao dužnost zamjenika gradonačelnika Grada Splita, zaključen Ugovor o korištenju/ najmu gradskog stana između Grada Splita, kao Najmodavca i …………, kao najmoprimca, odnosno korisnika. Nadalje se navodi da je poznato kako se korištenje ili najam navedenih stanova daje posebnoj kategoriji ljudi, te kako je vjerojatno razlog zbog kojeg je ………………… dobio na korištenje gradski stan, njegov status umjetnika zaposlenog u Hrvatskom narodnom kazalištu Split, odnosno odredbom koja predviđa davanje u najam stanova u vlasništvu Grada Splita izvan redovne liste prvenstva, dok su navedeni stanovi namijenjeni potrebitima, a ne roditeljima zamjenika gradonačelnika Grada Splita, koji imaju visoka mjesečna primanja te im takozvani “socijalni stanovi” zasigurno ne trebaju.

Člankom 3. stavkom 1. podstavkom 43. ZSSI-a propisano je da su općinski načelnici i njihovi zamjenici dužnosnici u smislu odredbi ZSSI-a, stoga je Bojan Ivošević povodom obnašanja dužnosti zamjenika gradonačelnika Grada Splita obvezan postupati sukladno odredbama ZSSI-a.

Uvidom u Registar dužnosnika kojeg vodi Povjerenstvo utvrđeno je kako je dužnosnik Bojan Ivošević obnašao dužnost zamjenika gradonačelnika Grada Splita u mandatu od 07. lipnja 2021. do 08. travnja 2022. te da istu dužnost obnaša u novom mandatu od 15. srpnja 2021.

Sukladno članku 39. stavku 1. ZSSI-a Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika.

Člankom 2. ZSSI-a propisano je da dužnosnici u obnašanju javne dužnosti ne smiju svoj privatni interes stavljati iznad javnog interesa. Sukob interesa definiran je kao situacija u kojoj su privatni interesi dužnosnika u suprotnosti s javnim interesom, a posebice kada privatni interes dužnosnika utječe ili se osnovano može smatrati da utječe ili kada privatni interes dužnosnika može utjecati na njegovu nepristranost u obavljanju javne dužnosti.

Člankom 5. ZSSI-a propisana su načela djelovanja dužnosnika kojih su se dužnosnici u obnašanju javnih dužnosti dužni pridržavati. Dužnosnici u obnašanju javnih dužnosti moraju postupati časno, pošteno, savjesno, odgovorno i nepristrano čuvajući vlastitu vjerodostojnost i dostojanstvo povjerene im dužnosti te povjerenje građana.

Sukladno članku 4. stavku 5. ZSSI-a, povezanim osobama u smislu tog Zakona smatraju članovi obitelji dužnosnika definirani stavkom 2. istog članka (bračni ili izvanbračni drug dužnosnika, njegovi srodnici po krvi u uspravnoj lozi, braća i sestre dužnosnika te posvojitelj, odnosno posvojenik dužnosnika) te ostale osobe koje se prema drugim osnovama i okolnostima opravdano mogu smatrati interesno povezanima s dužnosnikom.

U svrhu provjere osnovanosti navoda iz zaprimljene prijave, Povjerenstvo je prikupilo relevantne podatke i dokumentaciju, kako bi utvrdilo ukazuju li okolnosti koje se navode u prijavi na moguću povredu odredbi ZSSI-a.

Na upit Povjerenstva, Grad Split se očitovao opisom KLASA: 371-03/21-01/60 URBROJ: 2181/01-12-01/23-21-7. U očitovanju se navodi da se najmoprimac …………….. 06.04.1999. godine prvi puta obratio Gradu Splitu, odnosno Komisiji za stambene poslove Split, sa zamolbom da mu se dodijeli stan na korištenje, budući da je osoba od interesa za Grad Split, po profesiji glumac i da ima status prvaka Drame Hrvatskog narodnog kazališta Split. Najmoprimcu …………….. dodijeljen je u najam stan u vlasništvu Grada Splita anagrafske oznake ………………….. u Splitu Zaključkom o davanju u najam stana u vlasništvu Grada Splita, dramskom glumcu Nikoli Ivoševiću, Klasa: 371-03/01-01/39, Urbroj: 2181/01-12-00/02-07-2 od 16. ožujka 2007. godine, temeljem čega je sklopljen Ugovor o najmu stana, Klasa: 371-03/07-01/39, Urbroj: 2181/01-02-01/41-07-03 od 24.05.2007. godine na vrijeme od tri godine, sukladno tada važećem Pravilniku o uvjetima i mjerilima za davanje u najam stanova u najam („Službeni glasnik Grada Splita“ broj: 5/04, 10/05).

U očitovanju se nadalje navodi kako je Služba za imovinsko pravne poslove gospodarenje gradskim resursima, Odsjek za poslovni prostori poslove stanovanja Grada Splita, imenovanom najmoprimcu uputila obavijest o produženju ugovora o najmu stana na određeno vrijeme, odnosno do 15.03.2013. godine, Klasa: 371-03/01-01/39, Urbroj: 2181/01-12-02/41-10- 2 od 17. ožujka 2010.. Najmoprimac ……………….. je 01.03.2013. godine podnio zahtjev za produženje ugovora o najmu stana, te je sklopljen Ugovor o najmu stana, Klasa: 371-03/13-01/27, Urbroj: 2181/01-12-02/41-13-2 ovjeren kod javne bilježnice Mire Rubić pod brojem OV-2249/13 od 17.04.2013. godine na vrijeme od tri godine, sukladno tada važećem Pravilniku o davanju stanova u najam („Službeni glasnik Grada Splita“, broj 29/11, 40/11).

U očitovanju se također navodi da je najmoprimac ……………….. 07.04.2016.godine, po isteku prethodno navedenog ugovora, podnio zahtjev za obnovu ugovora o najmu stana, te je sklopljen Ugovor o najmu stana, Klasa: 371-03/16-01/27, Urbroj: 2181/01-12-02/07-16-2, ovjeren kod javne bilježnice Mire Rubić pod brojem OV-2287/16 od 16.05.2016. godine na vrijeme od pet godina, sukladno tada važećem Pravilniku o davanju stanova u najam („Službeni glasnik Grada Splita" broj 29/11,40/11, 12/15, 29/16).

Zaključno se navodi da je po isteku Ugovora o najmu stana, Klasa: 371-03/16-01/27, Urbroj: 2181/01-12- 02/07-16-2, najmoprimac ……………… 26.04.2021. godine pozvan da dostavi dokumentaciju potrebnu za obnovu ugovora o najmu stana. Budući da su svi uvjeti za obnovu ugovora o najmu stana bili ispunjeni, 01. lipnja 2021. godine donesen je Zaključak o obnovi ugovora o najmu stana sa slobodno ugovorenom najamninom na određeno vrijeme, anagrafske oznake …………………… u Splitu, površine 39,46 m2, II kat, broj 5, Klasa. 371/03/21-01/60, Urbroj: 2181/01-09-02/3-21-4, sukladno tada važećem Pravilniku o davanju stanova u najam („Službeni glasnik Grada Splita" broj 29/11, 40/11, 12/15, 29/16, 2/21, 17/21) temeljem čega je sklopljen Ugovor o najmu stana, Klasa: 371-03/21-01/60, Urbroj: 2181/01-12-01/23-21-5, ovjeren kod javnog bilježnika Dalibora Pavlovića pod poslovnim brojem OV-4547/2021 od 03.12.2021. godine na vrijeme od pet godina sukladno Pravilniku o davanju stanova u najam („Službeni glasnik Grada Splita“ broj: 40/21), te je u prilogu dostavljena dokumentacija kojom raspolaže Služba za gospodarenje gradskom imovinom kao i preslike Pravilnika o davanju stanova u najam.

Povjerenstvo je izvršilo uvid u ugovore o najmu stana sklopljene između Grada Splita i …………………, kojima se Nikoli Ivoševiću daje u najam stan površine 39,46 m2 označen brojem 5, položen na II katu, …………………. od dana 16.03.2007., 15. ožujka 2013., 10. svibnja 2016.

Nadalje, Povjerenstvo je izvršilo uvid u Prijedlog zaključka o obnovi ugovora o najmu stana sa slobodno ugovorenom najamninom na određeno vrijeme anagrafske oznake ……… …………. u Splitu površine 39,46 m2, II kat, upućen gradonačelniku Grada Splita i potpisan po ovlaštenom pročelniku ……….. i ………….., višoj savjetnicom kao i Zaključak o obnovi ugovora o najmu stana sa slobodno ugovorenom najamninom na određeno vrijeme, anagrafske oznake ………………. u Splitu, površine 39,46 m2, II kat, broj 5, Klasa. 371/03/21-01/60, Urbroj: 2181/01-09-02/3-21-4 od dana 01. lipnja 2021., koji je donio gradonačelnik Grada Splita Andro Krstulović Opara, i kojim se obnavlja ugovor o najmu stana broj OV-2287/16 od 16. svibnja 2016. s ……………….… anagrafske oznake …………………….. u Splitu površine 39,46 m2 položen na II. katu.

Također je izvršen uvid u Ugovor o najmu stana, Klasa: 371-03/21-01/60, Urbroj: 2181/01-12-01/23-21-5, od dana 11. lipnja 2021. godine sklopljenog na vrijeme od pet godina između ……………….. i Grada Splita ovjeren kod javnog bilježnika Dalibora Pavlovića pod poslovnim brojem OV-4547/2021 od 03.12.2021. godine. pri čemu je ugovor u ime Grada Splita potpisan po punomoćniku Antoniu Kuzmaniću.

 Uvidom u podatke iz Registra koje vodi Povjerenstvo utvrđen je OIB obveznika Bojana Ivoševića: …………... Uvidom u digitalne podatke matice rođenih utvrđeno je kako je Bojan Ivošević, rođen ………………….. sin Nikole Ivoševića rođenog …………, dok dokumentaciji koja je dostavljena od Grada Splita prileži domovnica Bojana Ivoševića iz koje je razvidno kako je ……………….., rođen 24. prosinca 1960., njegov otac.

Temeljem zaprimljenog očitovanja i dokumentacije, Povjerenstvo je utvrdilo kako je otac Bojana Ivoševića, zamjenika gradonačelnika Grada Splita od 2007. godine najmoprimac stana u vlasništvu Grada Splita te da je ugovor o najmu u više navrata produživan. Ugovor o najmu stana temeljem kojeg je ……………… u najmu stana sklopljen je od strane Grada Splita te je potpisan po punomoćniku Grada Splita Antoniu Kuzmaniću, kao zamjeniku gradonačelnika, a temeljem Prijedlog zaključka o obnovi ugovora o najmu stana sa slobodno ugovorenom najamninom na određeno vrijeme potpisanom po ovlaštenom pročelniku ……………… i ……………….., višoj savjetnici i Zaključka o obnovi ugovora o najmu stana sa slobodno ugovorenom najamninom na određeno vrijeme, od dana 01. lipnja 2021. koji je donio gradonačelnik Grada Splita Andro Krstulović Opara.

Slijedom navedenog iz zaprimljenog očitovanja i dokumentacije nije utvrđeno da je Bojan Ivošević na bilo koj način sudjelovao u donošenju odluke vezano za sklapanje ugovora o najmu s njegovim ocem, pri čemu je potrebno istaknuti da je Bojan Ivošević stupio na dužnost zamjenika gradonačelnika Grada Splita dana 07. lipnja 2021., dok je Zaključak o obnovi ugovora o najmu stana s njegovim ocem donesen 01. lipnja 2021. po gradonačelniku Grada Splita, Andri Krstulović Opara, dakle, prije nego što je stupio na navedenu dužnost zamjenika gradonačelnika Grada Splita, a nakon stupanja na dužnost nije sudjelovao u sklapanju predmetnog ugovora koji je potpisao zamjenik gradonačelnika Antonio Kuzmanić.

Kako Povjerenstvo nije steklo saznanja koja bi upućivala da je dužnosnik Bojan Ivošević povrijedio neku od odredbi ZSSI-a, odlučeno je kao u izreci ovog akta.

PREDSJEDNICA POVJERENSTVA

 Nataša Novaković, dipl. iur.

Dostaviti:

1. Dužnosnik Bojan Ivošević, elektronička dostava
2. Objava na internetskoj stranici Povjerenstva
3. Pismohrana